wannaphong/clean_thaiwikipedia huggingface dataset:
# อัลเบร็ชท์ ดือเรอร์
อัลเบร็ชท์ ดือเรอร์ (21 พฤษภาคม ค.ศ. 1471 – 6 เมษายน ค.ศ. 1528)Mueller, Peter O. (1993) Substantiv-Derivation in Den Schriften Albrecht Durers, Walter de Gruyter. ISBN 3-11-012815-2. เป็นจิตรกรและนักคณิตศาสตร์ชาวเยอรมัน เขาเป็นลูกศิษย์ของมิชชาเอล โวลเกอมูท (Michael Wolgemut) มีผลงานทางศิลปะที่สำคัญ เช่น Knight, Death, and the Devil, Saint Jerome in his Study, Melencolia I เป็นต้น
# ดิเอโก เบลัซเกซ
ดิเอโก โรดริเกซ เด ซิลบา อี เบลัซเกซ (6 มิถุนายน พ.ศ. 2142 - 6 สิงหาคม พ.ศ. 2203) เป็นจิตรกรชาวสเปน มีผลงานที่มีชื่อเสียง เช่น Las Meninas, La Venus del espejo และ La Rendición de Breda

 แหล่งข้อมูลอื่น 

 Diego Velázquez at the Art Renewal Center.
 Diego Velázquez at Artcyclopedia.com
 Velázquez - La Kabala y Las Meninas 
 Velazquez in the "History of Art" 
 งานศิลปะ โดย ดิเอโก เบลัซเกซ
# จิมมี่ ศิษย์ไฝแดง
จิมมี่ ศิษย์ไฝแดง อดีตนักมวยสากลอาชีพชาวไทย  มีสถิติการชกทั้งหมด 21 ครั้ง ชนะ 13 (น็อก 9) แพ้ 8 เคยเป็นคู่ซ้อมของเขาทราย แกแล็คซี่ ขณะที่ครองแชมป์โลก 

ปัจจุบันเป็นผู้ฝึกสอนมวยสากล โดยทำหน้าที่ฝึกสอนให้กับนักมวยไทยระดับแชมป์โลกหลายคน เช่น พงษ์ศักดิ์เล็ก ไก่ย่างห้าดาวยิม, ยอดมงคล ซีพีเฟรชมาร์ท, พนมรุ้งเล็ก ไก่ย่างห้าดาวยิม, น็อคเอาท์ ซีพีเฟรชมาร์ท

 เกียรติประวัติ 
 แชมป์ประเทศไทยรุ่นเฟเธอร์เวท
 ชิง 17 กันยายน 2529 ชนะน็อค อยุธยา ศิษย์ฟ้าอมร ยก 5
 ป้องกันแชมป์ครั้งที่ 1, 8 เมษายน 2530 ชนะน็อค อยุธยา ศิษย์ฟ้าอมร ยก 6
 ป้องกันแชมป์ครั้งที่ 2, 20 เมษายน 2531 ชนะน็อค อยุธยา ศิษย์ฟ้าอมร ยก 4
 ป้องกันแชมป์ครั้งที่ 3, 26 ตุลาคม 2531 ชนะน็อค เอก ดอนเจดีย์ ยก 6 
 ป้องกันแชมป์ครั้งที่ 4, 12 กรกฎาคม 2532 ชนะน็อค อยุธยา ศิษย์ฟ้าอมร ยก 6
 เสียแชมป์ 17 มกราคม 2533 แพ้คะแนน เอก ดอนเจดีย์
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นเฟเธอร์เวทเมื่อ 21 กรกฎาคม 2533 แพ้น็อค  ปาร์ก ยองคยุน  ยก 2 ที่ เกาหลีใต้
# พระเศวตวรรัตนกรี
พระเศวตวรรัตนกรีฯ เป็นช้างสำคัญช้างที่สองในรัชกาลพระบาทสมเด็จพระปรมินทรมหาภูมิพลอดุลยเดช

พระเศวตวรรัตนกรีฯ เป็นช้างพลายเผือก เกิดจากแม่ช้างบ้านของนายแก้ว ปัญญาคง ที่ตำบลอ่อนใต้ อำเภอสันกำแพง จังหวัดเชียงใหม่   ต่อมาพันตำรวจเอกนิรันดร ชัยนาม ผู้ว่าราชการจังหวัดเชียงใหม่ ได้น้อมเกล้าถวายเมื่อวันที่ 17 มกราคม พ.ศ. 2509  พระบาทสมเด็จพระปรมินทรมหาภูมิพลอดุลยเดชเสด็จราชดำเนินทรงประกอบพิธีสมโภชขึ้นระวางที่จังหวัดเชียงใหม่ เมื่อวันที่ 24 มกราคม พ.ศ. 2509หมายกำหนดการ ที่ ๑/๒๕๐๘ เสด็จพระราชดำเนินไปรับการน้อมเกล้าฯถวายช้างสำคัญ และพระราชพิธีสมโภชขึ้นระวาง มกราคม พุทธศักราช ๒๕๐๙ พระราชนามนามว่า 

พระเศวตวรรัตนกรีฯ  ได้ล้มลงที่จังหวัดเชียงใหม่ เมื่อ พ.ศ. 2510
# โยฮันเนิส เฟอร์เมร์
โยฮันเนิส ไรเนียส์โซน เฟอร์เมร์  หรือ โยฮัน เฟอร์เมร์ (31 ตุลาคม ค.ศ. 1632 - 15 ธันวาคม ค.ศ. 1675) เป็นจิตรกรชาวดัตช์ มีผลงานในด้านศิลปะบาโรก มักวาดภาพที่แสดงถึงชีวิตประจำวันธรรมดาของคน เขาใช้ชีวิตอยู่ในเมืองเดลฟท์ และเป็นจิตรกรที่ประสบความสำเร็จพอสมควรในเมืองของเขา แต่ว่าไม่ได้ร่ำรวยเป็นพิเศษเพราะสร้างผลงานค่อนข้างน้อย ผลงานที่มีชื่อเสียงได้แก่ สาวใส่ต่างหูมุก ซึ่งเป็นภาพที่รู้จักกันในชื่อ "โมนาลิซาจากทางเหนือ" 

เฟอร์เมร์ถูกลืมไปกว่าสองร้อยปี และกลับมามีชื่อเสียงอีกครั้งเมื่อนักวิจารณ์ศิลปะชื่อ ตอเร-เบือร์เกอร์ (Thoré-Bürger) เขียนบทความระบุภาพ 66 ภาพว่าเป็นของเขา (แต่มีเพียง 34 ภาพที่เป็นที่ยอมรับอย่างแน่นอนว่าเป็นของเขาในปัจจุบัน) ตั้งแต่นั้นเป็นต้นมาชื่อเสียงของเฟอร์เมร์ก็เริ่มโด่งดังขึ้น ได้รับการยกย่องว่าเป็นจิตรกรที่ยิ่งใหญ่ที่สุดคนหนึ่งในสมัยยุคทองของเนเธอร์แลนด์ และเป็นที่ยอมรับในเรื่องเทคนิคการใช้แสงในผลงานของเขา

 ชีวิต 
โยฮันเนิส เฟอร์เมร์ เกิดมาในครอบครัวชนชั้นกลางในเมืองเดลฟท์ ประเทศเนเธอร์แลนด์ และหลังจากนั้นไม่กี่วันเขารับศีลบัพติศมาเมื่อวันที่ 31 ตุลาคม ค.ศ. 1632 ถึงแม้ว่าเฟอร์เมร์จะมาจากครอบครัวโปรเตสแตนต์ แต่เขากลับแต่งงานกับกาตารีนา โบลเนิส ผู้ซึ่งนับถือนิกายโรมันคาทอลิก เขาทั้งสองย้ายเข้าไปอยู่ในบ้านของแม่ยายซึ่งมีฐานะร่ำรวยกว่า เฟอร์เมร์อาศัยอยู่ที่นั่นตลอดชีวิต โดยวาดภาพในห้องด้านหน้าบนชั้นสอง ภรรยาของเขาให้กำเนิดบุตร 15 คน

ประวัติของเฟอร์เมร์นั้นค่อนข้างจะคลุมเครือ เขาเป็นผู้ที่ทุ่มเทให้กับศิลปะเท่านั้น ข้อมูลเกี่ยวกับชีวิตของเขานั้นมาจากการลงทะเบียน เอกสารทางการ และคำวิจารณ์จากศิลปินคนอื่น ๆ จึงทำให้ตอเร-เบือร์เกอร์เรียกเขาว่า สฟิงซ์แห่งเมืองเดลฟท์ เรียกข้อมูลวันที่ 2008-07-28

 รายชื่อภาพเขียนโดยเฟอร์เมร์
# แมลงวันดอกไม้
แมลงวันดอกไม้  หรือที่รู้จักในชื่อ hoverfly เป็นแมลงในวงศ์ Syrphidae พวกมันมักพบเห็นบินลอยตัวหรือดูดเกสรที่ดอกไม้ตามชื่อสามัญ วัยผู้ใหญ่โดยหลักกินน้ำหวานและเกสร ส่วนตัวอ่อนกินอาหารหลากหลาย ในตัวอ่อนบางชนิดเป็นสัตว์ย่อยสลาย โดยเฉพาะผู้บริโภคซากพืชซากสัตว์ โดยกินซากพืชและสัตว์ที่เน่าเปื่อยในดินหรือในบ่อน้ำและลำธาร บางชนิดเป็นสัตว์สัตว์กินแมลงที่กินเพลี้ยอ่อน thrips และแมลงกินพืชชนิดอื่น ๆ

พฤติกรรมการลอยตัวของแมลงวันดอกไม้ไม่เหมือนกับของฮัมมิงเบิร์ด เนื่องจากพวกมันไม่กินอาหารกลางอากาศ การลอยตัวโดยทั่วไปอาจเป็นวิธีการหาแหล่งอาหารได้ ตัวผู้ที่ลอยตัวมักแสดงอาณาเขตขณะหาตัวเมีย
ในขณะที่ตัวเมียลอยตัวเพื่อตรวจสอบแหล่งวางไข่
# พระศรีเศวตศุภลักษณ์ฯ
พระศรีเศวตศุภลักษณ์ฯ เป็นช้างพังเผือก ช้างสำคัญช้างที่ห้า ในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เป็นช้างตระกูลวิษณุพงศ์ จำพวกอัฏฐทิศ ชื่อ ดามพหัสดินทร์  

พระศรีเศวตศุภลักษณ์ฯ เป็นช้างป่า เกิดในป่าพนมสารคามรอยต่อของห้าจังหวัดในภาคตะวันออก ในเขตจังหวัดฉะเชิงเทรา พรานป่ายิงแม่ช้างแล้วจับลูกช้างมาเลี้ยงไว้ ตั้งแต่อายุสี่เดือน โดยขาหน้าซ้ายได้รับบาดเจ็บเน่าเปื่อย  ต่อมานายอนุสร ทรัพย์มนู ได้ออกเงินซื้อจากพราน และมอบให้อยู่ในความดูแลของกรมป่าไม้ ตั้งชื่อว่า เจ้าแต๋น  และนำไปอนุบาลที่ที่ทำการวนอุทยานเขาช่อง ในเขตรักษาพันธุ์สัตว์ป่าเขาบรรทัด จังหวัดตรัง (ปัจจุบันคือ สวนพฤกษศาสตร์ภาคใต้ (เขาช่อง))

ผู้ว่าราชการจังหวัดตรัง และอธิบดีกรมป่าไม้ ได้น้อมเกล้าน้อมกระหม่อมถวาย  พระบาทสมเด็จพระเจ้าอยู่หัวทรงประกอบพระราชพิธีสมโภช และขึ้นระวาง เมื่อวันที่ 7 พฤษภาคม พ.ศ. 2519 ณ โรงช้างต้น สวนจิตรลดา พระราชวังดุสิต พระราชทานนามว่า
# ยูริ (แนว)
ยูริ  ชาวไทยมักย่อเป็น วาย และยังเป็นที่รู้จักว่า เกิลส์เลิฟ  ย่อว่า จีแอล (GL) เป็นแนว (genre) หนึ่งของสื่อญี่ปุ่นที่มุ่งเน้นความสัมพันธ์ใกล้ชิดระหว่างตัวละครที่เป็นหญิงด้วยกัน แม้แก่นเรื่องหลักจะเป็นความสัมพันธ์แบบเลสเบียน แต่แนวยูริยังมีงานที่สื่อถึงความสัมพันธ์ทางอารมณ์หรือจิตวิญญาณระหว่างผู้หญิงซึ่งโดยสภาพแล้วไม่เกี่ยวกับเรื่องรักใคร่หรือเรื่องทางเพศเสมอไป ยูริมักปรากฏในสื่อประเภทอนิเมะและมังงะ และยังพบได้ในวีดิโอเกม ไลต์โนเวล และวรรณกรรม

แก่นเรื่องแบบยูริเกิดจากบันเทิงคดีญี่ปุ่นแนวเลสเบียนในต้นคริสต์ศตวรรษที่ 20 เรื่องที่มีชื่อเสียง คือ งานเขียนของโนบูโกะ โยชิยะ และวรรณกรรมแนวหมวดเอส (Class S) โดยมังงะที่แสดงภาพความรักใคร่ระหว่างหญิงด้วยกันเริ่มปรากฏขึ้นในคริสต์ทศวรรษ 1970 ผ่านงานของเหล่าศิลปินสังกัดกลุ่มปี 24 (Year 24 Group) ศิลปินที่มีชื่อเสียงในเรื่องนี้ คือ เรียวโกะ ยามางิชิ และริโยโกะ อิเกดะ สื่อแนวยูริได้รับความนิยมมากขึ้นในคริสต์ทศวรรษ 1990 จนใน ค.ศ. 2003 มีการก่อตั้งนิตยสาร ยูริชิไม เพื่อลงงานแนวยูริโดยเฉพาะ ตามมาด้วยการก่อตั้งนิตยสาร คอมมิกยูริฮิเมะ ใน ค.ศ. 2005 ซึ่งเป็นผลให้ยูริกลายเป็นแนวที่มีสื่อสิ่งพิมพ์เป็นรูปธรรม และมีแฟนดอมเป็นกิจจะลักษณะ

ยูริ ในฐานะที่เป็นแนวหนึ่งของสื่อนั้น โดยเนื้อแท้แล้วไม่ได้มีกลุ่มเป้าหมายเป็นประชากรทางเพศกลุ่มใดกลุ่มหนึ่งเพียงกลุ่มเดียว ซึ่งต่างจากแนวคู่เคียง คือ ยาโออิ (แนวชายชาย) ที่มุ่งทำการตลาดไปยังกลุ่มประชากรเพศหญิง และบาระ (แนวเกย์) ที่มุ่งทำการตลาดไปยังกลุ่มเกย์โดยเฉพาะ
# Microdontinae
Microdontinae เป็นวงศ์ย่อยของแมลงในวงศ์แมลงวันดอกไม้ (Syrphidae) ประกอบด้วยประมาณ 350 สปีชีส์

 สกุล 

 Afromicrodon Thompson, 2008
 Archimicrodon Hull, 1945
 Aristosyrphus Curran, 1941
 Bardistopus Mann, 1920
 Carreramyia Doesburg, 1966
 Ceratophya Wiedemann, 1824
 Ceriomicrodon Hull, 1937
 Cervicorniphora Hull, 1945
 Chrysidimyia Hull, 1937
 Chymophila Macquart, 1834
 Furcantenna Cheng, 2008
 Hovamicrodon Keiser, 1971
 Indascia Keiser, 1958
 Kryptopyga Hull, 1944
 Masarygus Bréthes, 1909
 Megodon Keiser, 1971
 Microdon Meigen, 1803
 Mixogaster Macquart, 1842
 Myiacerapis Hull, 1949
 Nothomicrodon Wheeler, 1924
 Oligeriops Hull, 1937
 Omegasyrphus Giglio-Tos, 1891
 Paragodon Thompson, 1969
 Paramicrodon Meijere, 1913
 Paramixogaster Brunetti, 1923
 Parocyptamus Shiraki, 1930
 Pseudomicrodon Hull, 1937
 Ptilobactrum Bezzi, 1915
 Rhoga Walker, 1857
 Rhopalosyrphus Giglio-Tos, 1891
 Schizoceratomyia Carrera, Lopes & Lane, 1947
 Spheginobaccha de Meijere, 1908
 Surimyia Reemer, 2008)
 Syrphipogon Hull, 1937
 Ubristes Walker, 1852
# พระวรวงศ์เธอ พระองค์เจ้าอลังการ
มหาอำมาตย์ตรีประกาศพระบรมราชโองการ ประกาศพระราชทานยศแก่ข้าราชการ กระทรวงมหาดไทย (หน้า ๙๙๔)  นายพันตรี พระวรวงศ์เธอ พระองค์เจ้าอลังการ  (19 พฤษภาคม พ.ศ. 2404 - 13 มีนาคม พ.ศ. 2480) 
เป็นพระโอรสใน สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ ประสูติแต่ หม่อมทรัพย์

 พระประวัติ 
พระวรวงศ์เธอ พระองค์เจ้าอลังการ พระนามเดิม หม่อมเจ้าอลังการ อดีตองคมนตรี อธิบดีกรมส่วย รัฐมนตรี ปลัดทูลฉลองกระทรวงพระคลังมหาสมบัติ สภานายกรัฐมนตรี บังคับการกรมพระคชบาล และข้าหลวงเทศาภิบาลมณฑลปราจีนบุรี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ พระราชทานพระสุพรรณบัฏ สถาปนาขึ้นเป็น พระวรวงศ์เธอ พระองค์เจ้าอลังการ ถือศักดินา 3000 เมื่อวันที่ 10 พฤศจิกายน พ.ศ. 2443 เนื่องในวันฉัตรมงคล เครื่องยศในเวลารับพระสุพรรณบัฏ หีบหมากเสวยไม้แดงหุ้มทองคำลงยา ตราครุฑ 1 หีบเครื่องยศที่ได้รับพระราชทานเวลารับพระสุพรรณบัตร แลสุพรรณบัตร  เป็นผู้ให้กำเนิดวงการภาพยนตร์ไทย โดยจัดให้มีการละเล่น ซีนีมาโตแครฟ จากกรุงปารีส ประเทศฝรั่งเศส ณ โรงละครหม่อมเจ้าอลังการ ข้างประตูสามยอด ถือเป็นครั้งแรกที่มีการจัดการฉายในประเทศไทย และเป็นวิวัฒนาการใหม่ในโลกขณะนั้น

พระวรวงศ์เธอ พระองค์เจ้าอลังการ สิ้นพระชนม์ เมื่อวันที่ 13 มีนาคม พ.ศ. 2479 (แบบปัจจุบันคือ พ.ศ. 2480) ที่ปราจีนบุรี ด้วยโรคลมอัมพาต ปัจจุบันคือเส้นโลหิตแตก ประชวรไม่กี่วันก็สิ้นพระชนม์

 พระโอรส-พระธิดา 

พระวรวงศ์เธอ พระองค์เจ้าอลังการ เสกสมรสกับหม่อมเล็ก จ.จ. จตุตถจุลจอมเกล้า  หม่อมเจิม หม่อมผาด หม่อมนวล หม่อมทรัพย์ และหม่อมถนอม มีพระโอรส-พระธิดา จำนวน 18 คน ดังนี้

ในหม่อมเล็ก 

 หม่อมราชวงศ์ณัฐสฤษดิ์ สมรสกับบุญช่วย มีธิดา 2 คน
 หม่อมราชวงศ์ฐิตะไชย
 หม่อมราชวงศ์ไขฉวี สมรสกับนาวาเอก หลวงประพรรดิ์จักรกิจ ราชนาวี (แสวง หาสตะนันทน์) มีบุตร-ธิดา 8 คน
 หม่อมราชวงศ์ศรีธวัช สมรสกับทองอยู่ ทัพชูวงศ์ มีบุตร-ธิดา 5 คน และถมยา มั่นมณี มีบุตร 3 คน
 หม่อมราชวงศ์พัฒนา สมรสกับเหมย เดี่ยวเด่น มีบุตร-ธิดา 5 คน, ละม้าย ภูเดช มีบุตร-ธิดา 7 คน และเที่ยง บ้านกลาง มีบุตร-ธิดา 6 คน
 หม่อมราชวงศ์บรรจง สมรสกับสุดจิตต์ เตมียสูตย์ มีธิดา 2 คน และกับนายแพทย์โพธิ์ นาคะเสถียร มีบุตร-ธิดา 2 คน

ในหม่อมเจิม

 หม่อมราชวงศ์จรูญรัตน์ สมรสกับสวัสดิ์ (สกุลเดิม หทยานนท์) มีบุตร-ธิดา 2 คน

ในหม่อมผาด

 หม่อมราชวงศ์ประเทือง สมรสกับละออ มีบุตร-ธิดา 6 คน และสุภาพ มีธิดา 1 คน

ในหม่อมนวล

 หม่อมราชวงศ์แฉล้ม สมรสกับพันตรี นายแพทย์ หลวงฉัตรพลรักษ์ (ฉัตร พงศ์ศักดิ์) มีบุตร 1 คน

ในหม่อมทรัพย์

 หม่อมราชวงศ์ชลอ มาลากุล

ในหม่อมถนอม

 หม่อมราชวงศ์แข สมรสกับรัตน เชื้อสุวรรณ มีธิดา 1 คน
 หม่อมราชวงศ์ประยูร สมรสกับสว่าง (สกุลเดิม วรรณมิตร) มีธิดา 1 คน, สีนวล มีบุตร-ธิดา 4 คน และอุทัย มีบุตร 1 คน
 หม่อมราชวงศ์สมพงษ์ สมรสกับประทุม (สกุลเดิม ศรีใหม่) มีบุตร-ธิดา 7 คน
 หม่อมราชวงศ์สมถวิล สมรสกับประธาน เขียวลายเลิศ มีธิดา 1 คน
 หม่อมราชวงศ์เจริญ สมรสกับสำเนียง (สกุลเดิม เปรมสมิทธ์) มีบุตร-ธิดา 9 คน
 หม่อมราชวงศ์ขจิตร์ สมรสกับร้อยตรีเดชา เจริญชื่น มีบุตรธิดา 2 คน
 หม่อมราชวงศ์ละเวียด สมรสกับศิริ ปานไหล่ มีบุตรธิดา 3 คน

 พระเกียรติยศ 

 พระอิสริยยศ 
หม่อมเจ้าอลังการ (19 พฤษภาคม พ.ศ. 2404  – 25 พฤศจิกายน พ.ศ. 2443)
พระวรวงศ์เธอ พระองค์เจ้าอลังการ (25 พฤศจิกายน พ.ศ. 2443 – 13 มีนาคม พ.ศ. 2479)

 เครื่องราชอิสริยาภรณ์ 
 ทุติยจุลจอมเกล้าวิเศษ 
พระราชทานเครื่องราชอิสริยาภรณ์ ราชกิจจานุเบกษา เล่ม 10 หน้า 417 พระราชทานตราเครื่องราชอิสริยยศ ราชกิจจานุเบกษา เล่ม 1 หน้า 542
# ร่องกลาง
ในทางประสาทกายวิภาคศาสตร์ ร่องกลาง (Central sulcus) เป็นรอยพับในซีรีบรัล คอร์เท็กซ์ของสมองในสัตว์มีกระดูกสันหลัง อาจเรียกว่า central fissure เดิมเรียกว่า ร่องของโรลันโด (fissure of Rolando หรือ Rolandic fissure) ตามชื่อของลุยจี โรลันโด (Luigi Rolando, 1773-1831) ศาสตราจารย์ทางกายวิภาคศาสตร์ชาวอิตาลี

ร่องกลางเป็นบริเวณที่สำคัญของสมอง ซึ่งแยกสมองกลีบข้าง (parietal lobe) และสมองกลีบหน้า (frontal lobe) และแยกระหว่างไพรมารี มอเตอร์ คอร์เท็กซ์ (primary motor cortex) หรือคอร์เท็กซ์สั่งการปฐมภูมิ และไพรมารี โซมาโตเซนซอรี คอร์เท็กซ์ (primary somatosensory cortex) หรือคอร์เท็กซ์รับความรู้สึกส่วนกายปฐมภูมิ

 ภาพอื่นๆ
# ร่องด้านข้าง
ในทางประสาทกายวิภาคศาสตร์ ร่องด้านข้าง หรือ ร่องซิลเวียน (Lateral sulcus หรือ Sylvian fissure หรือ lateral fissure) เป็นโครงสร้างที่โดดเด่นของสมองมนุษย์ แบ่งสมองกลีบหน้า (frontal lobe) และสมองกลีบข้าง (parietal lobe) ที่อยู่ด้านบนออกจากสมองกลีบขมับ (temporal lobe) ที่อยู่ด้านล่าง ปรากฏอยู่ทั้งซีรีบรัล เฮมิสเฟียร์ทั้งสองข้าง แต่ข้างซ้ายยาวกว่า ร่องนี้เป็นหนึ่งในร่องที่วิวัฒนาการขึ้นมาแรกสุดในสมองมนุษย์ ปรากฏขึ้นในราวอายุครรภ์ประมาณสัปดาห์ที่ 14 นับจากประจำเดือนครั้งสุดท้าย

ร่องด้านข้างมีการแตกแขนงมากมาย แขนงที่เด่นๆ และพบได้ง่ายมีอยู่ 2 ร่อง คือ ascending (หรือ vertical) ramus และ horizontal ramus ซึ่งแบ่งลอนสมองอินฟีเรียร์ ฟรอนทัล (inferior frontal gyrus)
ร่องด้านข้างนี้มีโครงสร้างที่เรียกว่า ลอนสมองทรานสเวอร์ส เทมเพอรัล (transverse temporal gyri) ซึ่งเป็นสมองส่วนการได้ยินปฐมภูมิ (primary auditory cortex)

ชื่อ ร่องซิลเวียน มาจากชื่อฟรานซิสคัส ซิลเวียส (Franciscus Sylvius, 1614-1672) ศาสตราจารย์ทางการแพทย์

 ภาพอื่นๆ
# เฮ็นไต
เฮ็นไต  เป็นคำศัพท์ในภาษาญี่ปุ่นที่หมายถึง "การเปลี่ยนแปลงทางร่างกาย" หรือ "ความผิดปกติ" รวมทั้งยังสามารถแปลว่า "โรคจิต" ได้ด้วย

ในประเทศญี่ปุ่น คำว่า "เฮ็นไต" หมายถึงหีใหญ่

อาจหมายถึง "ความผิดปกติทางเพศ" และในประเทศอื่นบางประเทศใช้หมายถึงการ์ตูนญี่ปุ่น (ทั้งที่เป็นมังงะ, โดจินชิ และอนิเมะ) และเกมคอมพิวเตอร์ญี่ปุ่น ที่มีลักษณะลามกอนาจาร เช่น มีภาพการมีเพศสัมพันธ์ในรูปแบบต่าง ๆ และมักใช้อักษร H นำหน้าชื่อ เช่น H-Game หรือ H-Anime เพื่อระบุประเภท

อย่างไรก็ตาม คำว่าเฮ็นไตในความหมายเกี่ยวกับสื่อลามกนี้ไม่เป็นที่นิยมใช้กันในประเทศญี่ปุ่น ในประเทศญี่ปุ่นเรียกเฮ็นไตที่เป็นอนิเมะว่า "18+"  หรือ "อนิเมะเร้ากำหนัด"  นอกจาก นี้ยังอาจเรียกเฮ็นไตที่เป็นเกมคอมพิวเตอร์ว่า เอะโระเก
# .hack//SIGN
.hack//SIGN เป็นอนิเมะที่กำกับการสร้างโดย โคอิจิ มาชิโมะ ออกฉายครั้งแรกตั้งแต่ 4 เมษายน - 25 กันยายน พ.ศ. 2545 ทางแอนิแมกซ์ และทีวีโตเกียว
# ยูริ
ยูริ (ญี่ปุ่น:  ;โรมาจิ: yuri) อาจหมายถึง

บุคคล

 ยูรี กาการิน - นักบินอวกาศชาวรัสเซีย
 ยูรี อันโดรปอฟ - นักการเมืองชาวรัสเซีย
 พระเจ้ายูรีแห่งโคกูรยอ - กษัตริย์แห่งอาณาจักรโคกูรยอ
 พระเจ้ายูรีแห่งชิลลา - กษัตริย์แห่งอาณาจักรชิลลา
 คว็อน ยูรี - นักร้องวง โซนยอชิแด
 ยูริ อาร์บาชาค็อฟ - นักมวยสากลชาวญี่ปุ่น

ตัวละคร

 ยูริ - ตัวละครหลักในเกม เรดอเลิร์ต 2
 ยูริ - ตัวละครในเกม โฮมสวีตโฮม : ออนไลน์
 ยูริ - ตัวละครจากการ์ตูนเรื่อง Exosquad
 ยูริ - ตัวละครจากการ์ตูนเรื่อง ยูกิโอ ARC-V
 ยูริ ซากาซากิ - ตัวละครในเกม อาร์ทออฟไฟท์ติ้ง
 ยูริ ออร์ลอฟ - ตัวละครจากภาพยนตร์เรื่อง Lord of War
 ฟูจิวาระ ยูริ - ตัวละครหลักในหนังสือการ์ตูนเรื่อง ลา ฟลอร่า โรงเรียนป่วนก๊วนเจ้าหญิง
 ทานิมะ ยูริ - ตัวละครจากการ์ตูนเรื่อง เวดดิ้งพีช สาวน้อยผู้พิทักษ์
 ยูริ คัตสึกิ - ตัวละครจากการ์ตูนเรื่อง ยูริ!!! on ICE
 ยูริ เดรเยอร์ - ตัวละครจากการ์ตูนเรื่อง แฟรี่เทล ศึกจอมเวทอภินิหาร
 ยูริ อีวาลนอฟ - ตัวละครจากการ์ตูนเรื่อง เบย์เบลด ศึกลูกข่างสะท้านฟ้า
 ซึยูริ คานาโอะ - ตัวละครจากการ์ตูนเรื่อง ดาบพิฆาตอสูร

อื่น ๆ

 ยูริ (แนว), บันเทิงคดีแนวเลสเบียน
# บลีช เทพมรณะ เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ
บลีช เทพมรณะ เดอะไดมอนด์ดัสต์รีเบลเลียน อีกหนึ่งตัวตนของเฮียวรินมารุ  เป็นการ์ตูนแนวแอ็คชั่นที่โด่งดังอย่างรวดเร็วนับตั้งแต่ลงประจำในนิตยสารรายสัปดาห์ “SHUKAN SHONEN JUMP” ตั้งแต่ปี ค.ศ. 2001 เป็นต้นมา ในประเทศไทยการ์ตูนเรื่อง เทพมรณะ ลงในนิตยสารรายสัปดาห์ บูม (Boom) ในเครือ เดอะเนชั่น และยังทำเป็นอะนิเมะฉายทางทีวี ตั้งแต่ เดือนตุลาคม ปี 2004 มาจนถึง 2018

 เรื่องย่อ 
หน่วยสิบซึ่ง<nowiki>:</nowiki>นำทีมโดย “[[ฮิตสึกายะ โทชิโร่|ฮิสึกายะ โทชิโร่]]” มีหน้าที่ดูแลหัวหน้าหน่วยที่สิบได้รับภารกิจคุ้มกัน “ตราราชันย์” อันเป็นสมบัติลับของโซลโซไซตี้ราชวงษ์ นอกจากเชื้อพระวงค์แล้วก็ไม่มีได้เห็นหรือได้ข่าวเกี่ยวกับ"ตาราชันย์"<ref>{{Cite web|title=Ting Tong|url=https://www.youtube.com/@tingtong5506|website=YouTube|language=th-TH}}</ref>แต่ในระหว่างปฏิบัติหน้าที่อยู่นั้น มีกลุ่มคนลึกลับบุกเข้าโจมตีหน่วยสิบและชิงเอาตราราชันย์ไป ตอนนั้นขณะเดียวกันฮิสึกายะก็กำลังสู้ต่อสู้อยู่กับหัวหน้ากลุ่มของพวกนั้นอยู่ คนลึกลับแต่แล้วจู่ ๆ เขาก็ผละจากพวกรันงิคุไปหน่วยที่สิบไปพร้อมกับตาราชันย์

ภารกิจหน่วยสิบซึ่ง<nowiki>:</nowiki>                   

ส่วนทางด้านของ "ฮิสึกายะ โทชิโร่" ที่นอนรักษาตัวอยู่ที่บ้านของ "อิจิโกะ" ก็ได้ฟื้นจากอาการบาทเจ็บ แล้วจู่ๆก็จะพยายามหนีออกไปตามหา"ตาราชันย์"เพียงลำพังแต่"คุโรซากิ"รู้ทันจึงได้ออกมาดักรอไว้ก่อน ทำให้"อิจิโกะกับฮิสึกายะ"ได้เกิดการต่อสู้กันขึ้นแต่ในระหว่างนั้นเองฮอลโลว์ลึกลับก็โผล่เข้ามาขัดจังหวะ และบอกให้"คุโรซากิ"ส่งตัว"ฮิสึกายะ"มาซึ่งไม่เคยรู้จักกันมาก่อนมางด้านฝ่าย"ฮิสึกายะกับคุโรซากิ"ก็ได้ต่อสู้กับ"ฮอลโลว์ลึกลับทั้งสองคนส่วน"อิจิโกะ"ได้รับบาลเจ็บอย่างหนักจึงหมดสติล
                                                                    

เฮียวรินมารุ(ดาบฟันวิญญาณของฮิสึกายะ)ที่จริงแล้วมีอยู่ 2 เล่มแต่อีกเล่มนึงอยู่ที่คุซากะ เฮียวรินมารุมีสีที่แตกต่างกัน ที่อยู่กับฮิสึกายะมีสีฟ้าอ่อน แต่ที่อยู่กับคุซากะมีสีฟ้าเข้ม

 เพลงปิด 
 Hikari no rock โดย Sambomaster
# ริชาร์ด แบรนสัน
เซอร์ ริชาร์ด ชาร์ลส นิโคลาส แบรนสัน หรือ ริชาร์ด แบรนสัน (18 กรกฎาคม ค.ศ. 1950 -) นักธุรกิจชาวอังกฤษ เป็นเจ้าของธุรกิจกว่า 360 บริษัท ที่ใช้ชื่อการค้า "เวอร์จิ้น"

ริชาร์ด แบรนสัน เริ่มทำธุรกิจตั้งแต่อายุ 15 ปี โดยเริ่มทำนิตยสารรายเดือนสำหรับนักศึกษามหาวิทยาลัย ชื่อว่า Student และเริ่มขยายธุรกิจจัดจำหน่ายแผ่นเสียงทางไปรษณีย์ ในปี พ.ศ. 2513 และเปิดเครือข่ายร้านจำหน่ายแผ่นเสียง ใช้ชื่อว่า Virgin Records ทั่วประเทศอังกฤษ พร้อมกับทำธุรกิจห้องบันทึกเสียง และเริ่มผลิตแผ่นเสียงในสังกัดของตัวเอง ศิลปินที่มีชื่อเสียงในสังกัด ในยุคแรกเช่น ไมค์ โอลด์ฟิลด์, แทนเจอรีน ดรีม, เซ็กซ์ พิสทอลส์ และยุคถัดมาเช่น เจเนซิส, ฟิล คอลลินส์, ปีเตอร์ แกเบรียล, บอย จอร์จ

ในปี พ.ศ. 2527 ริชาร์ด แบรนสัน เริ่มเข้าสู่ธุรกิจสายการบิน โดยเปิดสายการบินเวอร์จิน แอตแลนติก และเริ่มขยายสู่ธุรกิจอื่นเป็นจำนวนมาก เช่น  โทรศัพท์มือถือ รถไฟ ลอตเตอรี่ เกมคอมพิวเตอร์ น้ำโคล่า วอดก้า สิ่งพิมพ์ ฯลฯ

ชีวิตส่วนตัว ริชาร์ด แบรนสัน ชื่นชอบการผจญภัยและสร้างสถิติโลก ส่วนหนึ่งเพื่อช่วยประชาสัมพันธ์ตราสินค้า "เวอร์จิ้น" ของเขาไปในตัว ในปี พ.ศ. 2529 เขาขับเรือเร็วข้ามมหาสมุทรแอตแลนติก รายการ "บลูริบบันด์" (Blue Riband)  เป็นระยะทางกว่า 3,000 ไมล์ ใช้เวลา 3 วัน 8 ชั่วโมง 31 นาที ทำลายสถิติเดิมกว่า 2 ชั่วโมง ริชาร์ด แบรนสัน, ครั้งเดียวไม่พอ แปลและเรียบเรียงจาก Richard Branson, Losing My Virginity, The Autobiography, แบรนด์เอจบุ๊คส์, ISBN 974-8290-87-5 นอกจากนี้เขายังทำสถิติเดินทางด้วยบัลลูนข้ามมหาสมุทรแอตแลนติก ในปี พ.ศ. 2530 และข้ามมหาสมุทรแปซิฟิก ในปี พ.ศ. 2533

ในปี พ.ศ. 2547 ริชาร์ด แบรนสัน ได้ประกาศแผนการที่จะสนับสนุนโครงการ Spaceship One โดยมีกำหนดเปิดให้บริการขนส่งผู้โดยสารเชิงพาณิชย์ ในปี พ.ศ. 2553
# ศูนย์อวกาศเคนเนดี
ศูนย์อวกาศ จอห์น เอฟ. เคนเนดี  เป็นศูนย์อวกาศขององค์การนาซา ตั้งอยู่ที่เกาะเมอร์ริตต์ รัฐฟลอริดา สหรัฐอเมริกา มีพื้นที่ 567 ตารางกิโลเมตร มีคนประมาณ 17,000 คน ทำงานอยู่ที่ศูนย์อวกาศแห่งนี้
# สินเชื่อซับไพรม์
สินเชื่อซับไพรม์ หรือ สินเชื่อชั้นรอง (เรียกในชื่ออื่น ๆ ว่า B-paper, near-prime, หรือ second chance lending) คือการปล่อยสินเชื่อให้แก่ผู้กู้ยืมซึ่งไม่มีคุณสมบัติครบถ้วนพอจะได้รับอัตราดอกเบี้ยของตลาดที่ดีที่สุด (best market interest rates) อันเนื่องจากมีข้อด่างพร้อยในประวัติการกู้ยืมและชำระเงิน (credit history) 

สินเชื่อซับไพรม์มีความเสี่ยงสูงต่อทั้งผู้ปล่อยและผู้ขอสินเชื่อ เนื่องจากอัตราดอกเบี้ยที่สูง, ประวัติการกู้ยืมและชำระเงินที่ไม่ดี, และสถานการณ์ทางการเงินอันไม่พึงปรารถนาซึ่งผู้ขอกู้ซับไพรม์ไปข้องเกี่ยวด้วย สินเชื่อซับไพรม์จะถูกปล่อยกู้ในอัตราดอกเบี้ยที่สูงกว่า สินเชื่อ A-paper (สินเชื่ออสังหาริมทรัพย์ชั้นหนึ่ง) เพื่อชดเชยกับความเสี่ยงที่สูงขึ้น สินเชื่อซับไพรม์ครอบคลุมตราสารทางการเงินหลายชนิด อาทิเช่น สินเชื่ออสังหาริมทรัพย์, สินเชื่อซื้อรถ และบัตรเครดิต คำว่า ซับไพรม์ (ซึ่งแปลเป็นไทยได้ว่า "ชั้นรอง") เป็นการอ้างอิงถึงสถานะการกู้ยืมและชำระเงินของผู้กู้ยืม ไม่ใช่ตัวดอกเบี้ยของสินเชื่อแต่อย่างใด

สินเชื่อซับไพรม์เป็นที่ถกเถียงในวงกว้างถึงความเหมาะสม ฝ่ายผู้ต่อต้านกล่าวอ้างว่าบริษัทซึ่งปล่อยสินเชื่อซับไพรม์มักกระทำการปล่อยสินเชื่ออย่างเอารัดเอาเปรียบ (predatory lending) อาทิเช่น จงใจปล่อยสินเชื่อให้แก่ผู้กู้ซึ่งไม่มีวันจะสามารถทำตามเงื่อนไขการกู้ยืมได้ จนทำให้ไม่สามารถชำระเงินคืนตามเวลาที่กำหนด (default), ถูกยึดหลักประกัน และต้องเผชิญกับการยึดทรัพย์ นอกจากนั้น ยังมีข้อกล่าวหาถึงการเลือกปฏิบัติในการปล่อยสินเชื่ออสังหาริมทรัพย์ (mortgage discrimination) ตามเชื้อชาติStudy Finds Disparities in Mortgages by Race The New York Times By MANNY FERNANDEZ Published: October 15, 2007 ในขณะที่ผู้เห็นด้วยกล่าวสนับสนุนว่าการปล่อยสินเชื่อซับไพรม์เป็นการช่วยให้เงินกู้เข้าถึงมือประชาชนผู้ซึ่งโดยปกติไม่อาจเข้าถึงตลาดเงินกู้ได้

ข้อถกเถียงว่าด้วยสินเชื่อซับไพรม์ได้ขยายวงขึ้นอันเป็นผลมาจากวิกฤติการณ์สินเชื่ออสังหาริมทรัพย์ชั้นรอง ปี 2550 อันเรื้อรัง ซึ่งเกิดขึ้นทั้งในอุตสาหกรรมซับไพรม์เอง และตลาดการเงินชั้นสูงกว่า และมีต้นกำเนิดในสหรัฐอเมริกา ปรากฏการณ์นี้ถูกอธิบายว่าเป็น "การแพร่ระบาดทางการเงิน" (financial contagion) ซึ่งนำไปสู่การเข้มงวดกวดขันการเข้าถึงสินเชื่อในตลาดการเงินโลก ผู้กู้หลายพันรายถูกบังคับให้ชำระหนี้ก่อนกำหนด และสถาบันการเงินผู้ปล่อยสินเชื่อซับไพรม์สัญชาติอเมริกันรายใหญ่หลายแห่งก็ถูกฟ้องร้องให้ล้มละลาย
# คมคาย แครี่บอย
คมคาย แครี่บอย สถิติการชก 3 ครั้ง ชนะ 2 แพ้ 1

 เกียรติประวัติ 
แชมป์ประเทศไทยรุ่นซูเปอร์แบนตัมเวท
 ชิง 27 พฤษภาคม 2534 ชนะคะแนน เสียงทิพย์ ศิษย์เส่ย
 สละแชมป์
# ดาวใหม่ ศิษย์โคดม
ดาวใหม่ ศิษย์โคดม เป็นนักมวยสากลชาวไทย หรือนายไพโรจน์ อะวารัมย์ เกิดเมื่อ 14 กุมภาพันธ์ พ.ศ. 2509 ที่ จ.บุรีรัมย์ สถิติการชก 72 ครั้ง ชนะ 61 (น็อค 39) แพ้ 11

 เกียรติประวัติ 

 แชมป์ประเทศไทยรุ่นซูเปอร์แบนตัมเวท
 ชิง 27 กันยายน 2529 ชนะน็อค เดชอำนวย สิงห์ทนงศักดิ์ ยก 6
 ป้องกันแชมป์ครั้งที่ 1, 29 ธันวาคม 2529 ชนะคะแนน รุ่งเดช ณ นคร
 ป้องกันแชมป์ครั้งที่ 2, 18 เมษายน 2530 ชนะน็อค ทันที เกียรติธวัชชัย ยก 3
 เสียแชมป์ 14 กุมภาพันธ์ 2531 แพ้คะแนน โนรี จ๊อกกี้ยิม
 อ้างอิง 

 สถิติการชก
# อุทยานแห่งชาติแควน้อย
อุทยานแห่งชาติแควน้อย ตั้งอยู่ในท้องที่อำเภอวัดโบสถ์ อำเภอชาติตระการ อำเภอนครไทย และอำเภอวังทอง จังหวัดพิษณุโลก ครอบคลุมพื้นที่วนอุทยานแก่งเจ็ดแคว และวนอุทยานภูแดงร้อน มีพื้นที่ประมาณ 139,915.33 ไร่ หรือ (223.86 ตารางกิโลเมตร)

อุทยานแห่งชาติแควน้อยมีลักษณะภูมิประเทศโดยทั่วไปเป็นทิวเขายาวสลับซับซ้อน มีสภาพป่าที่อุดมสมบูรณ์ ประกอบด้วยป่าเบญจพรรณ ป่าเต็งรัง ป่าดิบเขา และป่าดิบแล้ง

ลักษณะภูมิอากาศ
ฤดูร้อนระหว่างเดือนกุมภาพันธ์-เมษายน เป็นช่วงอากาศค่อนข้างร้อนจัด อุณหภูมิสูงสุดเฉลี่ย 32.2องศาเซลเซียส
ฤดูฝนระหว่างเดือนพฤษภาคม-กันยายน อากาศเย็นสบายเพราะได้รับลมจากอ่างเก็บน้ำเหนือเขื่อนแควน้อยบำรุงแดน โดยปริมาณมากที่สุดในเดือนกันยายน ปริมาณน้ำฝนเฉลี่ย 1,482 มิลลิเมตร/ปี 
ฤดูหนาวระหว่างเดือนตุลาคม-มกราคม อากาศไม่หนาวจัดเหมาะแก่การท่องเที่ยว อุณหภูมิต่ำสุดเฉลี่ย 27.5 องศาเซลเซียส

ทรัพยากรป่าไม้
สภาพป่าโดยทั่วไปประกอบด้วย ป่าเบญจพรรณ ป่าเต็งรัง ป่าดิบเขา ป่าดิบแล้ง หนาแน่นด้วยพรรณไม้ที่สำคัญและมีค่าทางเศรษฐกิจนานาชนิด เช่น สัก มะค่าโมง แดง ประดู่ ตะเคียน ยาง ฯลฯ

ทรัพยากรสัตว์ป่า
เป็นแหล่งที่อยู่อาศัยของสัตว์ป่าชนิดต่าง ๆ เช่น เก้ง หมูป่า ลิง ค่าง อีเห็น เม่น กระต่าย นกมากมายหลายชนิด งูชนิดต่าง ๆ ตะกวด โดยเฉพาะสัตว์น้ำจำพวกปลามีมากมายหลายชนิด

 แหล่งท่องเที่ยวด้านธรรมชาติ 
 แก่งคันนาน้อย
 แก่งเจ็ดแคว
 แก่งโจน
 แก่งเตาเหล็ก
 แก่งบัวคำ
 แก่งลานกลอย
 จุดชมทิวทัศน์บ้านหนองหิน
 ทางเดินศึกษาธรรมชาติแก่งเจ็ดแคว
 น้ำตก 5 ชั้น
 น้ำตก 9 ชั้น